కూరమిరప

thumb|కొన్ని దేశాల్లో ఎరుపు, పసుపు, ఆకుపచ్చ రంగులతో ఉన్న కూరమిరపకాయలను కలిపి ఒక ప్యాకెట్ గా అమ్ముతారు, వీటిని ట్రాఫిక్ లైట్ కూరమిరప అంటారు.
కూరమిరపను ఆంగ్లంలో బెల్ పెప్పర్ అని కారం లేక పోవడంవల్ల లేదా తక్కువ కారం కలిగి ఉండడం వల్ల స్వీట్ పెప్పర్ అని అంటారు. ఈ కాయలు ఎక్కువ కండకలిగి గంట ఆకారంలో ఉండడం వల్ల దీనికి బెల్ పెప్పర్ అని పేరు వచ్చింది. బెంగుళూరు, సిమ్లా పరిసర ప్రాంతాలలో విరివిగా సాగు చేయడం వల్ల వీటిని బెంగుళూరు మిరప, సిమ్లా మిర్చి అని వివిధ ప్రాంతాలలో వివిధ రకాలుగా పిలుస్తారు. ఈ మిరపకాయల్లో కారం లేకపోవడం లేదా తక్కువగా ఉండడం వల్ల వీటిని మామూలు మిరపకాయలలాగా కాకుండా కూరగాయలాగా వాడాలి. ఈ కాయలలో పోషక పదార్థాలు ఎక్కువగా ఉండడంతో పాటు విటమిన్ ఎ, విటమిన్ సి లు టమాటోలో కన్నా ఎక్కువగా ఉంటాయి. ఈ కూరమిరపను టమాటో, వంగ లాంటి పంటలు సాగుచేసే వాతావరణంలో, ప్రదేశాలలో సాగుచేయవచ్చు. బెంగుళూరు పరిసర ప్రాంతాల్లో ఏప్రిల్, మే నెలలు మినహాయించి సంవత్సరంలో ఎప్పుడైనా పంట ప్రారంభించవచ్చు. కానీ మన రాష్ట్రంలో ఎక్కువగా సాగు చేసే రంగారెడ్డి, మెదక్, హైదరాబాదు పరిసర ప్రాంతాల్లో రబీ కాలంలో సాగుచేస్తున్నారు. పంట ప్రారంభించడానికి జూలై, ఆగష్టు, ఆక్టోబరు, నవంబరు నెలలు మంచి అదునుగా చెప్పుకోవచ్చు.

 పోషక విలువలు 

 చిత్రమాలిక 

ఇవి కూడా చూడండి
మిరప

మిరపకాయ

బయటి లింకులు

వర్గం:వృక్ష శాస్త్రము